Google’ning yangi smartfonlari qachon namoyish qilinishi rasman oshkor etildi

Google kompaniyasi yangi Pixel smartfonlari prezentatsiyasi haqida rasmiy bayonot berdi. Uskunalar 4-oktabr kuni taqdim etiladi, deb xabar beradi “Hi-Tech.Mail.ru”.

YouTube’da joylashtirilgan rolik mualliflari yangi smartfonlarning ko‘rinishi qanday bo‘lishi haqida hech qanday ma’lumot bermaydi. Shunga qaramay, internetda yangi smartfonlarning fotosuratlari allaqachon chop etildi.

Ular bozorda Nexus qatori uskunalarining o‘rnini egallashi kutilmoqda.
Insayderlarning ta’kidlashicha, Google ikkita smartfon taqdim etadi, ular bir-biridan ekran diagonaliga ko‘ra farqlanadi.
Chipset: Snapdragon 820 yoki 821
Operativ xotira: 4 Gb
Doimiy xotira: 32 yoki 64 Gb
Ekran: Pixel uchun — 5 dyuym vaFullHD, Pixel XL uchun — 5,7 dyuym va 2K
Asosiy kamera: 12 Mp
Barmoq izlari skaneri: bor
Operativ tizim: Android 7.1
Kenja modelning narxi 649 dollar bo‘lishi aytilmoqda.